google/wiki40b huggingface dataset:
Kauno miesto dalys

Kauno miesto dalys yra Kauno miesto regionai, teritoriškai apibrėžti miesto bendrajame plane. Miesto dalys yra skirstomos į teritorijas.

Istorija

Apie 1960 metus miestui greta Senamiesčio ir Centro priklausė tik Aleksotas, Freda, Šančiai, Petrašiūnai, Panemunė, Žaliakalnis ir Vilijampolė. Visi kiti rajonai buvo išplėtoti ir prijungti prie miesto maždaug iki 1980 metų, o dabartines ribas miestas įgavo 1996 m.
Balaganachas

Lietuviai

1949 m. liepos į būsimąją Balaganacho vietą kalnuose atitremta apie 300 Lietuvos gyventojų. Gyveno palapinėse, vėliau žeminėse. Žiemą palikta apie 200 žmonių, kiti išvežti į kitas aukso kasyklas. Tremtiniai kasė auksą, statė dragą, barakus, elektrinę, dirbo miškuose, ruošė malkas. Buvo susisiekiama laivais, vėliau lėktuvu. Nuo šalčio, bado, ligų daug žmonių, ypač pirmąją tremties žiemą, mirė. Nuo 1958 m. tremtiniai pradėjo grįžti į Lietuvą.
Pekino-Šanchajaus greitasis geležinkelis

Pagrindiniai duomenys

Projekto kaina siekė $34,7 mlrd. Numatyta, kad kasdien traukiniais naudosis 220 000 keleivių. Piko valandomis traukiniai išvažiuoja kas 5 min. 1140 km arba 87% geležinkelio linijos yra pakelta virš žemės. Kelyje pastatyti 244 tiltai, taip pat yra 22 tuneliai, kurių ilgis 16,1 km. 164 km ilgio Danyang–Kunshan tiltas (viadukas) yra ilgiausias pasaulyje, 114 km ilgio viadukas Langfang–Qingxian – antrasis pagal ilgį, 106 km ilgio Cangde – penktasis.
Galvanometras

Galvanometras – bet kuris prietaisas, jaučiantis nuolatinę srovę pagal jos magnetinį veikimą.
Paprasčiausias galvanometras yra kompasas, padėtas šalia laido ir tiesiogiai rodantis, ar laidu teka srovė. Judamosios ritės galvanometruose panaudojama jėga, veikianti srovę magnetiniame lauke.
Broliai Mongolfjė

Istorija

Broliai Mongolfjė gimė popieriaus gamintojo šeimoje. Jie abu domėjosi fizika, matematika, oreivyste, o Žakas Etjenas taip pat studijavo architektūrą. Broliai pirmieji pasaulyje išbandė iš audinio, padengto alūnu ir pripildyto dūmų (vėliau – karšto oro) pagamintą karšto oro balioną.
1782 m. Žozefas Mišelis mąstydamas apie tuomet aktualų klausimą – Ispanijos vykdytą Gibraltaro apsiaustį, svarstė galimybes paimti tvirtovę kariuomenei puolant oru. 1782 m. gruodį Žozefas Mišelis atliko pirmuosius bandymus paleisti oro pripildytą balioną. Jiems pavykus, broliai nusprendė viešai pademonstruoti karšto oro baliono galimybes. Pirmasis baliono skrydis įvyko 1783 m. birželio 4 d. Anonė (Annonay) vietovėje Ardešo departamente, stebint grupei asmenų. Balionas pakilo iki 1600–2000 metrų aukščio ir per 10 minučių nuskriejo apie 2 km. 1783 m. rugsėjo 19 d. balionas su pintine, kurioje buvo avis, gaidys ir antis, priešais Versalio rūmus buvo pademonstruotas Prancūzijos karaliui Liudvikui XVI. 1783 m. lapkričio 21 d. pirmą kartą oro balionu skrido žmonės – fizikas Jean-François Pilâtre de Rozier ir markizas François Laurent d'Arlandes.
Žozefas Mišelis, be oro baliono, taip pat sukūrė kitų techninių priemonių – hidraulinį taraną, garintuvą. Broliai tapo Prancūzijos akademijos nariais.
Sally Hawkins

Biografija

Gimė Dulviče, knygų vaikams autorių ir iliustratorių šeimoje. 1998 m. baigė Dramatiško meno karališką akademiją. Tais pačiais metais pradėjo vaidinti teatre. 2002 m. pradėjo karjerą televizijoje ir radijuje. Nuo 2004 m. vaidina ir kino filmuose. 2006 m. pristabdė veiklą dėl ligos lėtinės būsenos, bet jau tais pačiais metais grįžo į eterį.
Lietuvių literatūros ir tautosakos institutas

Lietuvių literatūros ir tautosakos institutas – mokslo institutas Vilniuje, Antakalnio g. 6, buvusiuose Vileišių rūmuose Antakalnyje, atliekantis fundamentinius ir taikomuosius lietuvių literatūros ir tautosakos tyrimus.

Istorija

1939 m. įkurtas Lituanistikos institutas, 1941 m. pavadintas Lietuvių literatūros institutu. 1952 m. sujungus Lietuvių literatūros ir Lietuvių kalbos institutus bei prijungus Istorijos instituto Tautosakos skyrių įkurtas Lietuvių kalbos ir literatūros institutas, priklausantis Lietuvos mokslų akademijai. 1990 m. institutas reorganizuotas, įsteigti du savarankiški institutai: Lietuvių literatūros ir tautosakos institutas ir Lietuvių kalbos institutas.
Institutas užima du pastatus, kuriuos inžinierius Petras Vileišis pagal Augusto Kleino projektą pastatė 1904–1906 m. Iki 1931 m. šiuose rūmuose gyveno Vileišiai, nuo 1932 m. jie tapo lietuvių kultūros židiniu. Rūmuose 1907–1940 m. buvo įsikūrusi Lietuvių mokslo draugija ir jos biblioteka, „Ryto“ draugija. Rūmuose prie gatvės įsteigta spaustuvė, kuri spausdino pirmąjį lietuvišką dienraštį „Vilniaus žinios“, veikė lietuviškų knygų knygynas. 1907 m. surengta Pirmoji lietuvių dailės paroda ir įsteigta Lietuvių dailės draugija. Nuo 1941 m. rūmai priklausė Lietuvos mokslų akademijai, vėliau Lietuvių kalbos ir literatūros institutui, Lietuvių literatūros ir tautosakos institutui.

Institutas

Institute yra Senosios, Naujosios, Šiuolaikinės literatūros, Tekstologijos, Dainyno, Sakytinės tautosakos skyriai, tautosakos archyvas, mokslinė biblioteka ir leidybos centras. Dirba 122 darbuotojai, iš jų 68 mokslo darbuotojai: 4 habilituoti daktarai (2 profesoriai), 40 daktarų (8 docentai), 24 jaunesnieji mokslo darbuotojai, 10 doktorantų, 44 kiti darbuotojai. (2009 m.).
Lietuvių literatūros ir tautosakos institutas leidžia tęstinius leidinius, monografijas bei studijas, skirtas atskiriems autoriams, literatūros žanrams ar teorinių literatūros bei tautosakos problemų analizei, lietuvių literatūros klasikų raštus. Skiria kasmetinę literatūros premiją už kūrybiškiausią šiuolaikinės lietuvių literatūros kūrinį.
Šalia auga savivaldybės saugomas gamtos paveldo objektas Aštuonių klevų ratas.
Pietų Libano muchafaza

Religijos

Didžiąją dalį gyventojų dalį sudaro musulmonai (76 %), toliau seka krikščionys (23,88 %).
Stirbaičių piliakalnis

Piliakalnis

Piliakalnis buvo įrengtas atskiroje aukštumos šiauriniame krašte buvusioje kalvoje stačiais šlaitais, Stirbaičių miške. P­pietų – pietryčių pusėje nuo likusios aukštumos dalies jis buvo atskirtas nedideliu grioviu ir pylimu. Duomenų apie aikštelės dydį ir formą nėra, nes piliakalnis apie 1970 m. visiškai nukastas karjero, dabar karjeras rekultivuotas.

Aplinkiniai piliakalniai

Laivių piliakalnis 12 kmMikytų piliakalnis 9 kmGegrėnų piliakalnis 13 km
Užpelkių piliakalnis 6 kmImbarės piliakalnis 13 kmAlsėdžių piliakalnis 16 kmPakutuvėnų piliakalnis 12 kmSurblių piliakalnis 5 km
Nausodžio piliakalnis 10 kmGrigaičių piliakalnis 5 km
Grand Theft Auto Advance

Siužetas

Grand Theft Auto Advance veiksmas vyksta Liberty City mieste, 1999 m. po Grand Theft Auto: Liberty City Stories įvykių. Kolumbietis Mike su savo draugu Vinnie planuoja išskristi iš Liberty City į Kolumbiją ir ten pradėti naują gyvenimą, bet išskristi jiems trukdo skolos su donu Leone Salvatore. Norėdamas grąžinti skolas Mike dirba donui Salvatore. Po įvykdytų darbų pas Salvatore Maikui paskambina Vinnie ir pasako, kad laikas išvykti į Kolumbiją, bet tada automobilis, kuriame sėdėjo Vinnie sprogsta ir jis miršta. Tada Mike lieka Liberty City ieškoti žudiko ir nori jam atkeršyti už draugo žmogžudystę. Ieškodamas žudiko Mike susitinka daug įtakingų asmenų, kurie jam duoda pelningų užduočių ir informacijos apie žudiką.

Dirbtinis intelektas

Grand Theft Auto Advance pasižymi puikiu veikėjų dirbtiniu intelektu, nes jeigu užpuolate kokį nors gangsterį, jis pasikviečia savo draugų, jie atvažiuoja ginti draugą nuo jūsų ir prasideda susišaudymas. Gindamiesi nuo jūsų kulkų, gangsteriai slepiasi už uždangų. Jeigu gangsteriui baigėsi šoviniai, jis bėga nuo jūsų, bet geriau jo nesivyti, nes gangsteris gali jūs atvesti pas savus ir tada kiti gangsteriai gali jūs nužudyti.

Garso takelis

Grand Theft Auto Advance yra 3 radijo stotys: Playback FM, Flashback FM, LCTR (Liberty City Talk Radio).
Ledo ritulys olimpinėse žaidynėse

Ledo ritulys olimpinėse žadynėse pirmą kartą pasirodė 1920 m. vasaros olimpinėse žaidynėse. Nuo 1928 m. vyksta žiemos olimpinių žaidynių metu. Varžybas rengia Tarptautinė ledo ritulio federacija.
Ilgą laiką varžybose neleista dalyvauti moterims ir tik 1998 m. pirmą kartą surengtos moterų olimpinės varžybos.
Rietavas

Pavadinimo kilmė

Vietovardžio kilmė neaiški. Kazimieras Būga iškėlė hipotezę, kad Rietavas – tai sulenkinta (Retowo) žemaitiško pavadinimo Rietuva lytis (esą sulenkinta dėl Oginskių įtakos). Rietuva, savo ruožtu, galėtų būti kildinama iš bendrinio žodžio rietuvė – „ko nors (paprastai malkų) tvarkingai sukrauta krūva; taisyklinga forma sudėta statybinė medžiaga, štabelis“. Tačiau pastarasis žodis yra aptinkamas rytų Lietuvoje, o ne Žemaitijoje – šiose vietose tam vartojamas žodis rieklė, nors ir esama žodžio rieti – „dėti malkas į riekeles, dailiai, tvarkingai krauti“. Tačiau 1253 m. minint Retowe yra mažai tikėtina, kad lietuviai gaminosi medžio kuro atsargas tokiu būdu. Apskritai, K. Būgos versijai labai stinga svarių argumentų.
Gali būti, kad tai besąs senoviškas baltiškas pavadinimas, nors priesaga ir atrodo kaip slaviška. Tokiu atveju šaknis riet- galėtų būti siejama su jau minėtu rieti, rietuoti – „šleivoti, eiti“, rietėti – „riedėti, ristis“, rietas – „šlaunis, kulšis, staibis; koja“.

Susisiekimas

Per miestą eina  164  Mažeikiai–Plungė–Tauragė , o į pietus nuo Rietavo susikerta su  197  Kryžkalnis–Rietavas–Vėžaičiai , prasideda rajoniniai keliai  3209  Rietavas–Žadvainai–Judrėnai  ir  3239  Rietavas–Tverai–Varniai .
Limas Kupčinskas

Biografija

Tėvas Juozas Kupčinskas, žmona Eugenija Kupčinskienė. 1976 m. baigė Kauno medicinos institutą, 2000 m. habilituotas biomedicinos mokslų daktaras.
Nuo 1978 m. Kauno medicinos instituto (nuo 1998 m. Kauno medicinos universitetas) dėstytojas, 1990-2002 m. Tarptautinių programų koordinavimo skyriaus vadovas, nuo 1992 m. Gastroenterologijos klinikos vadovas, nuo 2000 m. profesorius. Stažavo Bristolio, Lojolos (Čikaga), Magdeburgo, Liono universitetų gastroenterologijos klinikose.

Mokslinė veikla

Mokslinių tyrimų sritys – infekcijos sukeltos ligos, uždegiminės žarnyno ligos, lėtinės kepenų ligos. Skaitė pranešimus tarptautinėse konferencijose Vokietijoje, Prancūzijoje, Belgijoje, Italijoje, Švedijoje. Nuo 2001 m. Europos uždegiminių žarnyno ligų organizacijos Lietuvos skyriaus pirmininkas. Kaip tarptautinis ekspertas 2004 m. dalyvavo rengiant Europos Krono ligos ir 2005 m. H. pylori sukeltų ligų diagnostikos ir gydymo nuostatus. Paskelbė daugiau kaip 160 mokslinių straipsnių.
Kimberly Wyatt

Vaikystė

Wyatt gimė Warensburg mieste, Misūrio valstijoje. Jos tėvas yra sunkvežimių vairuotojas, o jos mama keliauja su juo. Prieš pasirenkant šokio karjerą, Kimberly išbandė beisbolą ir krepšinį, tačiau ji po kurio laiko metė šias sporto šakas. Wyatt pradėjo šokti nuo septynerių metų. Kai jai sukako keturiolika, Wyatt gavo stipendiją mokytis Niujorke, „Joffrey Ballet“ baleto mokykloje, ir Brodvėjaus šokių centre (Broadway Dance Center). Būdama septyniolikos, Kimberly baigė mokyklą ir išskrido į Las Vegasą, kad dalyvautų kruizinių laivų ir kazino šou. Ji dirbo „Royal Caribbean International“ kompanijos kruiziniame laive pavadinimu „MS Explorer of the Seas“, kuris tuo laiku buvo pats didžiausias kruizinis laivas pasaulyje. Ji aplankė beveik visą Pietų Europą. Wyatt kalbėdama apie karjeros pradžią prasitarė, jog ji buvo seksualiai išnaudojama vaikystėje.

Karjeros pradžia

2001 m. Wyatt persikėlė į Los Andželą tęsti jos šokėjos karjerą. 2002 m. ji tapo viena iš šokėjų TV komedijos laidoje „Cedric the Entertainer Presents“.
2003 m. Wyatt nusifilmavo „Black Eyed Peas“ video klipe „Shut Up“ ir buvo Nick Lachey singlo „Shut Up“ vaizdo klipo šokėja bei choreografė. Per video klipo filmavimą Robin Antin pasiūlė Kimberly prisidėti prie „Pussycat Dolls“.

Solo karjera

2010 m. Wyatt tapo viena iš trijų teisėjų televizijos kanalo „Sky 1“ šokių realybės šou „Got To Dance“. 2010 m. rugsėjį pranešta, jog laida bus atnaujinta antram sezonui.
2010 m. kovo 5 d. internete paplito Kimberley solo daina pavadinimu „Not Just a Doll“. 2010 m. gegužės 21 d. debiutavo Aggro Santos singlas pavadinimu „Candy“, kuris įrašytas kartu su Kimberley. „Candy“ vaidino 2010 m. filme „Gatvės šokiai 3D“. Daina pasiekė #5 vieta oficialiame tope Jungtinėje Karalystėje. 2010 m. spalį Wyatt prisidėjo prie Paula Abdul ir Travis Payne teisėjauti šou „Live to Dance“, kuris yra JAV „Got To Dance“ versija.
2010 m. pabaigoje Wyatt pranešė, jog dirba prie savo solinio debiutinio studijinio albumo ir dirba su reperiais Paul Wall ir Baby Bash. Taip pat ji ruošiasi dirbti su Missy Elliott.  2010 m. gruodžio 16 d. Wyatt pasirodė BBC muzikinėje komedijoje „Never Mind the Buzzcocks“.

Asmeninis gyvenimas

Wyatt šiuo metu gyvena Los Andžele. Ji turi čihuahua veislės šunį vardu Cupid. Šiuo metu ji susitikinėja su aktoriumi Kevin G. Schmidt. Wyatt taip pat yra aktyvi labdaringos veiklos RAINN narė.
Kristina Miškinienė

Biografija

1982 m. baigė Kauno politechnikos institutą, inžinierė.
1982–1984 m. dirbo Elektrografijos mokslinio tyrimo instituto inžiniere, 1984–1990 m. ėjo įvairias pareigas Druskininkų miesto vykdomajame komitete, 1990–1992 m. buvo Druskininkų miesto valdybos inžinierė informacijai, 1992–1994 m. ėjo Valstybinio socialinio draudimo fondo valdybos Druskininkų skyriaus vyresniosios inspektorės pareigas, 1996–2000 m. buvo Valstybės ir savivaldybių tarnautojų mokymo centro „Dainava“ direktoriaus pavaduotoja mokymui ir Mokymo dalies vadovė.
1995 m. tapo Naujosios demokratijos/Moterų partijos nare, 2003 m. perėjo į Lietuvos socialdemokratų partijos Druskininkų skyrių.
Nuo 1997 m. penkis kartus iš eilės išrinkta į Druskininkų savivaldybės tarybą: 1997 m. ir 2000 m. – iš Naujosios demokratijos/Moterų partijos rinkiminio sąrašo, 2003 m., 2007 m. ir 2011 m. – iš Lietuvos socialdemokratų partijos rinkiminio sąrašo. 2000–2012 m. ėjo Druskininkų savivaldybės mero pavaduotojos pareigas. Buvo Vilniaus teritorinių ligonių kasų stebėtojų tarybos pirmininke ir Lietuvos savivaldybių asociacijos Socialinių reikalų komiteto nare.
2012 m. išrinkta į Lietuvos Respublikos Seimą po to, kai vienmandatėje Lazdijų – Druskininkų (Nr. 71) apygardoje antrajame rinkimų ture surinko 59 proc. balsų ir įveikė Tėvynės sąjungos-Lietuvos krikščionių demokratų kandidatą Vaidą Šalaševičių. Pasibaigus rinkimams Vyriausioji rinkimų komisija pripažino, kad 23 Druskininkų biudžetinių įstaigų vadovai ir direktoriai, pasirašę reklaminį straipsnį, kuriame raginama balsuoti už kandidatę Kristiną Miškinienę, pasinaudojo tarnybine padėtimi vykdant rinkimų agitaciją.
Anykščių Šv. Aleksandro Neviškio parapija

Istorija

Parapija įkurta 1866 metais. 1873 m. parapijoje buvo 439, 1937 m. – 386, 1941 – 296, 1946 m. – 450 tikinčiųjų, 1957 m. – 120 1947 m. sovietai parapiją oficialiai įregistravo. Nuo 1963 m. išvykus šventikui parapija buvo panaikinta, tačiau vėl atkurta XX a. dešimto dešimtmečio pradžioje.
Dassault Aviation

Istorija

Kompaniją „Société des Avions Marcel Bloch“ 1930 m. įkūrė Marselis Blochas. 1935 m. M. Blochas ir Anri Potezas (Henry Potez) sutarė nupirkti „Société Aérienne Bordelaise“ (SAB), kuris po to buvo pavadintas „Société Aéronautique du Sud-Ouest“. 1936 m. ginklų pramonė Prancūzijoje buvo nacionalizuota, ir iš nacionalizuotų įmonių buvo sudaryta „Société Nationale de Constructions Aéronautiques du Sud-Ouest“ (SNCASO). Marselio Blocho paprašė, kad šis pabūtų deleguotu Oro pajėgų ministro administratoriumi.
Prancūzijos okupacijos metais šalies aviacijos pramonė buvo praktiškai išformuota. Viši vyriausybė 1940 m. spalio mėn. įkalino Marselį Blochą. 1944 m. Blochas buvo perkeltas į Buchenvaldo koncentracijos stovyklą, kur išbuvo iki 1945 m. balandžio 11 d.
1945 m. lapkričio 10 d. neeiliniame bendrajame kompanijos „Société Anonyme des Avions Marcel Bloch“ susirinkime buvo nutarta kompaniją performuoti į ribotos atsakomybės kompaniją „Société des Avions Marcel Bloch“, kuri tapo holdingo kompanija. 1947 m. sausio 20 d. „Société des Avions Marcel Bloch“ tapo „Société des Avions Marcel Dassault“, atsižvelgiant į pakeistą kompanijos savininko vardą.
1954 m. „Dassault Aviation“ įkūrė elektronikos skyrių, kuris nuo 1962 m. vadinasi „Electronique Marcel Dassault“. Naujasis skyrius užsiėmė lėktuvų radarų kūrimu, o netrukus − oras−oras raketų nusitaikymo galvutėmis, navigacijos ir bombardavimo taikymo elektronika.
6-tąjį − 8-tąjį dešimtmečiais „Dassault Aviation“ veikloje didelę svarbą įgavo eksportas. Labai sėkminga buvo „Dassault Mirage“ serija ir „Mystere-Falcon“ lėktuvai.
1965−1966 m. Prancūzijos vyriausybė savo karinės technikos tiekėjams nurodė specializuotis, kad kompanijos išlaikytų gyvybingumą. „Dassault Aviation“ specializavosi karinių ir administracinių lėktuvų gamyboje, „Nord Aviation“ − balistinių raketų gamyboje, o „Sud Aviation“ − civilinių ir karinių transportinių lėktuvų bei sraigtasparnių gamyboje. 1970 m. „Nord Aviations“ ir „Sud Aviation“ susiliejo ir sudarė kompaniją „Aérospatiale“.
1967 m. birželio 27 d. „Dassault Aviation“ Prancūzijos vyriausybės reikalavimu įsigijo 66 % „Breguet Aviation“. Po šio susiliejimo „Société des Avions Marcel Dassault“ 1971 m. gruodžio 14 d. buvo panaikinta, o „Breguet“ buvo pervadinta į „Avions Marcel Dassault-Breguet Aviation“ (AMD-BA).
1981 m. buvo įkurtas padalinys „Dassault Systèmes“, turėjęs kurti ir platinti „Dassault“ kompiuterinę projektavimo sistemą „CATIA“. „Dassault Systèmes“ tapo rinkos lyderiu šioje srityje.
2000 m. „Serge Dassault“ pasitraukė iš pirmininko posto, jį pakeitė Charles Edelstenne. Serge Dassault buvo paskirtas garbės pirmininku.
Josvainiai

Aplinkinės gyvenvietės

Angiriai – 8 km
KĖDAINIAI – 10 KM 
 Keleriškiai – 8 km
Juodkaimiai – 1 km 
 KUNIONIAI – 5 km
Vainikai – 5 km
Vaikinams tai patinka

Turinys

Šelė – viena iš žurnalo „Playboy“ merginų, gyvenanti jo leidėjo Hju Hefnerio viloje ir svajojanti, kad jos nuotrauka atsidurtų ant žurnalo viršelio. Vietoje to, kitą dieną po savo 27 gimtadienio ji gauna Hefnerio pasirašytą raštelį, kuriame jis liepia jai išsikraustyti, nes esanti per sena modelio darbui.
Atsidūrusi realiame pasaulyje, kurio visiškai nepažįsta, naivioji Šelė užklysta į koledžo bendrabutį, kuris priklauso „Zeta Alfa Zeta“ brolijai, vienijančiai nepopuliarias ir kitų ignoruojamas merginas. Negana to, bendrabutis bus uždarytas, jei jame neapsigyvens dar bent 30 mokinių. Susidraugavusi su merginomis, Šelė savo žavesiu netrunka atkreipti aplinkinių dėmesį, padėti merginoms keisti stilių ir tapti populiariomis. Ji pati mėgina mokytis, kad padarytų teigiamą įspūdį naujajam draugui Oliveriui, tačiau ne viskas sekasi, be to, kai kurios merginos nepatenkintos tuo, kuo pačios virsta.
Galiausiai Šelė sužino, kad Hefnerio laiškas buvo klastotė ir „Playboy“ leidėjas nori, kad ji sugrįžtų. Suprasdama, kad yra per kvaila Oliveriui, ji priima pasiūlymą, tuo tarpu jos paliktoms merginoms dėl konkurenčių intrigų niekaip nepavyksta surinkti 30–ies norinčiųjų gyventi jų bendrabutyje. Manydamos, kad nebėra galimybių išsisukti, jos vyksta pas Šelę, kuri nusprendžia nepasiduoti ir padėti išlaikyti namą...
Silamejė

Istorija

Pirmieji Silamejės aprašymai randami 1502 m. raštuose. 1700 m. pastatytas malūnas ir tiltas. 1849 m. susiformavo kaip atskira gyvenvietė. XIX a. pab. iškilo kaip kurortas. Čia ilsėjosi garsūs to meto Rusijos žmonės (Piotras Čaikovskis, Ivanas Pavlovas). 1928 m. pradėta vystyti pramonė (įkurta skalūnų perdirbimo gamykla). 1946 m. Silamejėje pradėta urano gavyba iš vietinių telkinių. Miesto statusą gavo 1957 m. Sovietiniu laikotarpiu Silamejė buvo uždaras miestas, kadangi čia vystyta atominė pramonė. Manoma, kad pirmoji Tarybų Sąjungos atominė bomba pagaminta iš Silamejėje išgauto urano. Po 1990 m. miestas vėl tapo kurortu.

Gyventojai

80 % miesto gyventojų – rusai, 3 % – ukrainiečiai, 3 % – baltarusiai, 3 % – estai. Beveik 7000 Silamiajės gyventojų – Rusijos Federacijos piliečiai.
Afrikos rašto sistemos

Afrikos rašto sistemos – Afrikos žemyne gyvenusių tautų naudotos ir naudojamos rašto sistemos, skirtos vietinėms kalboms užfiksuoti. Jų yra trys pagrindinės rūšys.
Gluosnynas

Gluosnynas (arba karklynas) – medynas arba krūmynas, kuriame vyrauja gluosniai ir karklai. Gluosnynai paplitę Europoje, Mažojoje ir Vidurinėje Azijoje, šiaurės vakarų Afrikoje, Sibire, Rytų Azijoje, Šiaurės Amerikoje, Kaukaze. Skiriami salpiniai ir vandenskyriniai gluosnynai. Sausringose vietovėse (Vid. Azijoje) salpiniai gluosnynai sudaro tankius paupių sąžalynus, vadinamus tugajais.
Gluosnynai stabdo dirvožemio eroziją, sumažina chemikalų nuotėkį į vandens telkinius, lengvai pakelia potvynius, greitai atželia. 
Lietuvos miškuose gluosniai ištisų medynų nesudaro. Vienintelė miškuose gausiai paplitusi gluosnių rūšis yra blindė, kuri suveši laikinai labai drėgnose nederlingose ir vidutinio derlingumo augavietėse. Gluosniai gausiai auga paupiuose, pelkėse. Lietuvos paupiuose sąžalynus dažnai sudaro trapusis gluosnis, baltasis gluosnis ir žilvitis, žemapelkėse – ausytasis karklas, pilkasis karklas, juosvasis karklas, pelkinis karklas ir gluosnis virbis, aukštapelkėse – pelkinis karklas, gulsčiasis karklas, kopose – pajūrinis karklas ir smailialapis gluosnis. Lietuvoje yra apie 1,5 mln. ha gluosnynų.
Automatinis minosvaidis

Automatinis minosvaidis (rus. автоматический миномет; angl. automatic mortar) – ypatingos konstrukcijos minosvaidis, kurio šūvio metu parako dujų energija naudojama ne tik minai išsviesti, bet ir minosvaidžiui užtaisyti bei vėl iššauti.
Žinomiausias automatinis minosvaidis yra Rusijos 82 mm automatinis minosvaidis 2B9 Vasiliok.
Berkshire Hathaway

„Berkshire Hathaway“ – išskaidyta investicijų bendrovė. Per 43 metus vienos „Berkshire Hathaway“ akcijos kaina pakilo nuo 19 iki 78 008 JAV dolerių , tai yra jų vertė augo po 21,1 proc. per metus.  Warreno Buffetto dalis jo vadovaujamoje bendrovėje „Berkshire Hathaway“ turėtų sumažėti iki 24%. Vieno iš žymiausių pasaulio investuotojų dalis mažėja bendrovei įgyvendinant 26 mlrd. USD vertės JAV geležinkelių bendrovės „Burlington Northern Santa Fe“ perėmimo sandorį. Ponas Buffettas mažina savo dalį „Berkshire Hathaway“ kapitale nuo 1998 m., kai buvo perimtas draudikas „General Re“. 1996 m. p. Buffettui priklausė 40% „Berkshire Hathaway“ akcijų, o 2006 m. ši dalis sumažėjo iki 32%. Tuomet dalį savo kontroliuojamų akcijų p. Buffettas pradėjo perleidinėti labdaros fondui.
Degučiai (Pakruojis)

Istorija

1905–1918 m. kaime veikė daraktorių mokykla, 1918–2002 m. buvo pradinė mokykla, 1966–1992 m. veikė biblioteka, 1985–1991 m. vaikų darželis. 1895 m. pastatytas vėjo malūnas, technikos paminklas, 2001 m. savavališkai nugriautas. Tarybiniais metais kolūkio centrinė gyvenvietė.

Aplinkinės gyvenvietės

Bitaičiai – 4 km
LYGUMAI – 6 km
Liutkūnai – 6 km
PAKRUOJIS – 14 km
ŠIAULIAI – 18 km 
 Kairiai 12 km
Eimučiai – 4 km
Stačiūnai – 4 km
Yo Gotti

Yo Gotti (g. Memfio mieste, Tenesio valstijoje, JAV) – JAV repo stiliaus atlikėjas.
Antanas Masionis

Antanas Masionis (g. 1941 m. vasario 24 d. Utenos apskritis, Vyžuonų valsčius – 1974 m. sausio 27 d. Vilniuje, palaidotas Vyžuonose.) – lietuvių poetas, literatūros kritikas.
Albanija

Klimatas

Klimatas subtropikų Viduržemio jūros tipo: žiemos šiltos ir drėgnos, vasaros karštos ir sausos. Vidutinė metinė oro temperatūra nuo +14 °C šiaurėje iki +18 °C pietuose. Gausu kritulių – nuo 650 mm pietryčiuose iki 2600 mm pajūryje. Vidutiniškai vasarą iškrenta 10 % metų kritulių normos. Žiemą dažni stiprūs ir sausi vėjai, vadinami bora, pučiantys nuo kalnų. Dažnos perkūnijos. Kalnuose klimatas vietomis alpinių pievų – oro temperatūros žemesnės, sniegas išsilaiko kelis mėnesius.
Vidutinė sausio ir liepos oro temperatūra °C (vidutinis daugiametis kritulių kiekis mm): Škoderis +4 ir +25 (1 850), Tirana +7 ir +24 (1 350), Korčė +12 ir +26 (750).

Gamta

Dirvožemių ir augalijos pasiskirstyme ryškus vertikalusis zoniškumas. Augalija žemyninė, dažni visžaliai krūmai makija, citrusiniai, figos, alyvmedžiai. Kalnų šlaituose auga ąžuolai, guobos, bukai, kaštonai, beržai, aukščiau – juodosios pušys. 1400–1900 m virš jūros lygio plyti subalpinės pievos.
Gyvūnija skurdi, aptinkami kalnų ereliai, vilkai, šernai, šakalai, elniai. Gausu vandens paukščių.